google/wiki40b huggingface dataset:
Ämbliknaise suudlus (muusikal)

"Ämbliknaise suudlus" (originaalpealkirjaga "Kiss of the Spider Woman") on muusikal, mille muusika kirjutas John Kander ja libreto Fred Ebb. 
Muusikal kanti esimest korda ette 20. oktoobril 1992 Londonis Shaftesbury teatris. 3. mail 1993 esietendus see USAs Broadwayl Broadhursti teatris. 
Muusikal põhineb Terrence McNally raamatul, mis omakorda põhineb Manuel Puigi 1976. aastal ilmunud samanimelisel romaanil.
Kemperi maakond

Ajalugu

Maakond moodustati 1833. aastal.
Hintersteiner See

Hintersteiner See legend

Hintersteinis elasid mõned uhked, rikkad põllumehed, kes mängisid võitükikestega murukeeglit oma hubasel heinamaal, kus nüüd on Hintersteiner See. See oli kirgas kuuvalge öö, kui nad taas mängisid. Siis äkki värises maa nende jalge all ja nad vajusid oma talude ja kõigega maa sügavusse. Kuid nende kergemeelse käitumise tõttu pagendati talunikud Scheffaueri tippudele ja oma pattude hüvitamiseks mõisteti nad mängima murukeeglit nii kauaks, kuni Kaiseri mäed seisavad. Nende keegliraja võib leida vahetult Scheffaueri tipu alt väikeses lohus, mis on kaetud peene samblavaibaga.
Legendi kohaselt oli jõukatel Hintersteineri talunikel suur vastuväide allika kohta. Isegi Corpus Christi pidulikul festivalil vaidlesid nad kogu päeva, mis lõppes näotu kähmlusega. Selgelt ja varakult järgmisel päeval, talunike meierei teenijatüdruk, väga korralik, arukas naine, kes juba ammu pidas väidet üsna rumalaks, läks üle heinamaa lehmi lüpsma ja nägi maja ees väikest veeloiku, mida seal varem ei olnud. Ta raputas pead, kui ta seda nägi, kuid läks oma teed. Lehmade leidmiseks kulus kaua aega ja ta oli üllatunud, leides nad kobaras koos lohust. Ta lüpsis neid kiiresti, et tallu tagasi jõuda ja oma tööd jätkata, kuid kui ta lohust välja jalutas, seisis ta silmitsi järvega, kust ainult ühe maja ots veest välja paistis.
Voorimehe tänav (Pärnu)

Voorimehe tänav on tänav Pärnus Ülejõe linnaosas.
Tänav algab Tallinna maanteelt ja suundub loodesse. Tänav ristub Kana, Mihkli, Mari, Kadri tänava, Voorimehe põigu, Jaani, Nurme, Lubja, Hobuse tänavaga ja lõppeb Rõugu ja Lille tänava kohtumiskohas.
Tänav sai nime 1915.
Hapnikutarve

Hapnikutarve on laiemas mõttes mingi organismi (aeroobi) vajadus tarbida hapnikku (O₂) (bioloogiline hapnikutarve).
Kitsamas mõttes on tegu ökoloogilise mõistega, mille all mõistetakse vaadeldavas veekogus olevate orgaaniliste ainete hulka ning nende lagundamiseks vajaminevat hapniku kogust.
Hapnikutarvet määratakse kas biokeemilisel (BHT; inglise keeles BOD) või keemilisel (KHT; inglise keeles COD) teel.
Tornlinnus

Tornlinnus (ebatäpselt ka tornilinnus) on linnusetüüp, mille põhiosa on bergfriid või donžoon. Tornlinnus on feodaallinnuse vanim tüüp. Tornlinnuseid eraldi ei eksisteerinud, vaid nad olid alati koos mingi teise linnusetüübiga.
Passiiv

Passiiv on võrdväärselt aktiiviga tegusõna grammatiline kategooria. Passiivi ülesandeks on tegevusobjekti esiplaanile tõstmine. Erinevalt impersonaalist ei pruugi passiiv osutada inimtegijale. Aktiivilausetel on tegevussubjektiks alus, passiivilausetel selline vastavus aga puudub.

Subjektita passiiv

Eesti keelele on omane eelkõige subjektita passiiv, mille korral tegevussubjekt on aluse positsioonist välja tõrjutud ja see positsioon jääb lauses tühjaks. 
Näiteks: Ta lasti (arstide poolt) haiglast välja.

Subjektiline passiiv

Subjektilise passiivi korral asendub alus tegevusobjektiga, samal ajal kui tegevussubjekt jääb kas märkimata või muutub agentadverbiaaliks (tegijamäärus)
Näiteks: Patsiendid said (arsti käest) noomida.

Kasutataud kirjandus

Erelt, Mati, Reet Kaasik, Helle Metslang, Henno Rajandi, Kristiina Ross, Henn Saari, Kaja Tael, Silvi Vare 1993. Eesti keele grammatika II. Süntaks. Tallinn: Eesti Teaduste Akadeemia Keele ja Kirjanduse Instituut. § 490
Robert

Robert on mehenimi.
2018. aasta seisuga oli see Eestis populaarsuselt 72. mehenimi. 1. jaanuari 2018 seisuga oli Eestis eesnimi Robert 2282 mehel.
Barei

Bárbara Reyzábal González-Aller (rohkem tuntud ainult esinejanime Barei järgi; sündinud 29. märtsil 1982 Madridis) on Hispaania laulja ja laulukirjutaja.
Ta esindas Hispaaniat 2016. aasta Eurovisiooni lauluvõistlusel lauluga "Say Yay!", mis sai 77 punktiga 22. koha.
Ta on avaldanud kaks stuudioalbumit.
Thorvald Aadahl

Thorvald Aadahl (23. juuni 1882 Østfold, Rødenesi vald – 26. märts 1962) oli norra ajakirjanik ja kirjanik.
Ta sai 1904 põllumajanduskandidaadi kraadi.
Ta toimetas põllumajandusajalehte Landmansposten. Aastal 1918 kujundati see ümber poliitiliseks ajaleheks Nationen, millest sai Talurahvapartei (Bondepartiet; praegu Keskpartei) häälekandja.
Aadahlil oli agitaatorina tähtis roll Talurahvapartei loomisel.
Aastal 1931 soovitas Aadahl oma sõbral Peder Kolstadil võtta oma valitsusel kaitseministriks Vidkun Quisling. Aadahlile soovitas Quislingit Fredrerik Prytz.
Ta on kirjutanud mitu näidendit. "Det store fund" ("Suur leid"; 1913), "Anklagede" (1920) ja "Millionen" (1927) on lavastatud rahvusteatris (Nationaltheatret).
Puhma tänav

Puhma tänav on tänav Tallinnas Nõmme linnaosas Nõmme asumis. Puhma tänav algab Haava tänavalt ja lõpeb Õie tänaval. Puhma tänav on peaaegu põhjakirde-lõunaedelasuunaline ning ligikaudu 165 meetri pikkune.

Tänava nimi ja ajalugu

Tänava esialgne nimi oli Tamara tänav (vene keeles Тамаринская улица). 8. novembril 1927 pandi tänavale nimeks Lehe tänav. Aastatel 1940–1941 oli see Kõivu tänav. Praeguse nime sai Puhma tänav 25. septembril 1959. Puhma tänav sai nime varasema Lehe tänava mõjul.
Oisu valla vapp

Oisu valla vapp oli Järva maakonnas asunud Eesti haldusüksuse endise  Oisu valla vapp.
Vabariigi Valitsuse 30. juuni 2005 a. määrus nr 153 "Kabala valla, Oisu valla, Türi linna ja Türi valla haldusterritoriaalse korralduse ja sellega seonduvalt Vabariigi Valitsuse määruste muutmine" alusel senise Kabala valla, Oisu valla, Türi linna  ja Türi valla ühinemisel  on moodustatud uus kohaliku omavalitsuse üksus Türi vald. 
Vapp oli kinnitatud 11. aprillil 1995.

Vapi kirjeldus

Rohelisel kilbil püstine viljapea ja ristikulõikeline vapitüvi, mõlemad kuldsed.

Põhjendus

Vapikilbi roheline ja kuldne, samuti ristikulõige ja viljapea sümboliseerivad Oisu valla elanike traditsioonilist tegevusala - loomakasvatust ja põllundust ning ühtlasi põlist looduslähedast elamisviisi.
Iseorganiseeruvus

Iseorganiseeruvus on keerukate süsteemide omadusi.
Termini võttis arvatavasti esimesena kasutusele William Ross Ashby 1947. aastal. Mõistet kasutas lähedasel kujul Hans Driesch.
Sunna Åbbargrunne

Sunna Åbbargrunne (eestirootsikeelne nimi; rootsi keeles Södra Abborrgrundet) on Lääne maakonnas Vormsi vallas Rumpo küla alal Hullo lahes asuv 0,37 hektari suurune saar. Saare rannajoone pikkus on 328 meetrit.
Saar on kruusase pinnamoega.
Saar kuulub Vormsi maastikukaitseala koosseisu ja on looduskaitse all.
Saare koordinaadid on 58° 58′ N, 23° 16′ E.
Canavese

Canavese (piemonte keeles Canavèis; ladina keeles Canapisium või Canavisium) on ajaloolis-geograafiline piirkond Loode-Itaalias Piemonte maakonnas. Torino ja Valle d'Aosta vahele jääv ala piirneb idas Biellese ja Vercellese provintsiga ning lõunas ja läänes Stura di Lanzo ja Po jõega. Piirkonna olulisemad keskused on Canavese ajalooliseks pealinnaks peetav Ivrea ning Chivasso, Ciriè, Cuorgnè ja Rivarolo Canavese.
Piirkonna pindala on 2047,61 km² ja elanike arv 335 367 (2009).
Canaveses kõneldakse peale Itaalia keele piemonte ja frankoprovansi keelt.
Valeri Paulman

Valeri Paulman (vene keeles Валерий Фёдорович Паульман; sündinud 11. augustil 1937 Moskva oblastis Jegorjevskis) on eesti majandusteadlane ning endine Eesti NSV riigiametnik ja Nõukogude Liidu riigitegelane, Eesti NSV Ministrite Nõukogu Riikliku Plaanikomitee esimees aastail 1987–1988.
Valeri Paulman saabus Eestisse koos vanematega 1944. aastal, sõjaväelasest isa Feodor Paulmani teenistuskohta.
1960. aastal lõpetas ta kaugõppes A. A. Ždanovi nimelise Leningradi Riikliku Ülikooli majandusteaduskonna.
1957. aastal asus ta tööle Eesti NSV Statistika Keskvalitsusse, kus töötas kõigil ametiastmetel ökonomistist kuni Statistika Keskvalitsuse juhataja esimese asetäitja ametikohani.
1974. aastal viidi üle tööle Plaanikomiteesse, kus töötas kuni 1983. aastani – plaaniosakonna (hiljem reorganiseeriti plaanivalitsuseks) juhatajana ning plaanikomitee esimehe asetäitjana.
1983. aasta augustis määrati EKP KK Büroo otsusega Andropovi algatusel loodud EKP Keskkomitee majandusosakonna juhatajaks.
1987. aasta maikuust oli Eesti NSV Ministrite Nõukogu esimehe asetäitja ja Riikliku Plaanikomitee esimees. 1988. aasta sügisel vabastati ta sellelt ametikohalt.
1989. aasta jaanuarist oli ta NSV Liidu Plaanikomitee esindaja Kuubal ning NSV Liidu saatkonna nõunik planeerimisküsimustes.
1991. aasta märtsist novembrini oli ta NSV Liidu töö- ja sotsiaalminister.
Aastatel 1992–1996 töötas ta Eesti-Vene Kaubanduspalatis ja mitmes eraettevõttes.
Aastatel 1996 kuni 2004 tegutses Eesti-Ameerika Ärikolledži õppejõuna (professorina).
Leszek Kosedowski

Poksijana

Ta pidas kokku 220 kohtumist ning võitis neist 179, kaotas 33 ja viigistas 8 kohtumist.

Poola meistrivõistlustel

Ta oli kokku neljakordne Poola meister – sulgkaalus (kuni 57 kg) 1974. aastal ning kergekaalus (kuni 60 kg) aastatel 1977, 1978 ja 1980.

Kaasaegsetel olümpiamängudel

Ta sai 1976. aasta Montréali olümpiamängude poksivõistlustel) sulgkaalus (kuni 57 kg) pronksmedali, kaotades poolfinaalis hilisemale hõbemedalivõitjale Richard Nowakowskile (Ida-Saksamaa) ja jäädes edasisest medaliheitlusest välja.

Maailmameistrivõistlustel

Ta osales 2. maailmameistrivõistlustel (Belgrad, 1978) kergekaalus (kuni 60 kg), kuid kaotas 2. ringis hilisemale pronksmedalivõitjale Lutz Käsebierile (Ida-Saksamaa) ja jäi edasisest medaliheitlusest välja.

Isiklikku

Tema nooremad vennad Krzysztof ja Dariusz Kosedowski on samuti tuntud Poola endised poksijad.
Aleksander Aaremäe

Aleksander Aaremäe (kuni 17. veebruarini 1939 Aleksander Arenberg, 24. august 1904 – 6. märts 1966 Stockholm) oli Eesti sõjaväelane (kapten).
Hauaneeme laht

Hauaneeme laht (ka Neemeotsa laht) on laht Harju maakonnas Kuusalu vallas.
Lahe koordinaadid on 59° 40′ N, 25° 43′ E.
QTH-lokaator

QTH-lokaator on raadioamatörismis kasutatav geograafiliste koordinaadide süsteem. Seda kasutatakse asukohtade edastamiseks raadiosides, et oleks võimalik osalistevahelist kaugust arvutada.
Maailmakaart on jagatud 324 ristkülikuks, millest igaüht tähistab kahest tähest koosnev jada. Eesti asub ruudus KO. Iga ristkülik on jagatud 100 ristkülikuks, mida tähistatakse kahest numbrist koosnevate arvude jadadega. Iga niisugune ristkülik on jagatud 576 ruuduks, mida tähistatakse kahest tähest koosnevate tähekombinatsioonide jadadega. Nii saadakse kuuekohaline lokaator, milles kahele tähele järgnevad kaks numbrit ja neile omakorda kaks tähte. See määrab piirkonna, mille mõõtmed on 5'×2,5'.
Asukoha täpsemaks määramiseks kasutatakse ka 8- ja 10-kohalisi lokaatoreid.
Priidu Peegel

Priidu Peegel (sündinud 19. veebruaril 1990 Päeldas) on eesti muusik, trummar.
Priidu Peegel on aastast 2002 Muhu bändi Maleva trummar ja aastast 2007 punkbändi Punkentsefaliit trummar.
Floydi maakond (Georgia)

Ajalugu

Maakond moodustati 1832. aastal.
Artur Noga

Artur Noga (sündinud 2. mail 1988 Raciborzis) on Poola tõkkesprinter.
Parimate saavutustena on ta võitnud Euroopa meistrivõistlustelt pronksmedali 2012. aastal, 5. koha 2010. aastal ning 6. koha 2014. aastal ja olümpiamängudelt Pekingi olümpiamängude 5. koha. Noga on tulnud ka 110 meetri tõkkejooksus 2006. aastal juunioride maailmameistriks, 2007. aastal juunioride Euroopa meistriks ja 2009. aastal Euroopa U23 vanuseklassi Euroopa meistriks. Tema juunioride maailmameistrivõistluste võidutulemus 13,23 (99 cm tõketega) oli nii meistrivõistluse rekord kui ka Euroopa juunioride rekord. Noga võttis 2007. aastal tulemusega 13,36 enda nimele ka Euroopa juunioride meistrivõistluste rekordi.
Ta on 110 meetri tõkkejooksu Poola rekordiomanik alates aastast 2013 tulemusega 13,27.
Ihtüopatoloogia

Ihtüopatoloogia on veterinaaria osa, mis käsitleb kalade haigusi (sh nakkus- ja invasioonihaigusi) ja mürgistusi.
Ihtüopatoloogias kasutatakse mitmeid spetsiifilisi meetodeid, sest episotoloogilised protsessid kulgevad vees teistmoodi kui maismaal.
Tito Vilanova

Francesc "Tito" Vilanova i Bayó (17. september 1968 Bellcaire d'Empordà, Girona provints, Kataloonia – 25. aprill 2014 Barcelona, Kataloonia) oli Hispaania jalgpallur ja jalgpallitreener.
2014. aastal suri ta kurguvähki.

Klubikarjäär

1984. aastal liitus Tito Hispaania kõrgliiga klubi Barcelona noorteakadeemiaga. Vahemikus 1988–1990 mängis ta Barcelona B rivistuses 52 mängu ja lõi 6 väravat. 
Pärast Barcelona B-meeskonnast lahkumist mängis ta sellistes klubides nagu Figueres, Celta, Badajoz, Mallorca, Leida, Elche ja Gramenet. Celta de Vigoga mängis ta kolme hooaja jooksul 26 La Liga mängu.

Treenerikarjäär

Alates 2007. aastast oli ta Barcelona B abitreener. 2008. aastal sai temast Barcelona esimeeskonna abitreener. 
Tito võttis 2012. aastal Barcelona juhendamise Pep Guardiolalt üle. 2012–13 hooajal juhendas ta Barcelona La Liga meistritiitlini; klubi kogus kõigi aegade rekordilised 100 punkti.
Tammispea mõis

Tammispea mõis (saksa keeles Tammispäh) oli Essu mõisa kõrvalmõis Haljala kihelkonnas Virumaal.
Paljasseemnetaimed

Evolutsioon

Vanimad teadaolevad paljasseemnetaimed pärinevad hiliskarbonist Pennsylvania ajastikust enam kui 300 miljonit aastat tagasi. Tõenäoliselt põlvnevad nad käbi meenutavate paljunemisorganitega paljasseemnetaimest Cordaites, mis meenutas tänapäeva araukaariat. Tähtsa kohastumusena sõltuvad paljasseemnetaimed veest vähem kui nende eellased. Selleks kujunes taimel välja tolmlemine, mis võimaldas taimel viljastuda ilma vee abita, ja seeme, mis võimaldas taime embrüol sattuda teise kohta ja seal arenema hakata.
Paljasseemnetaimed olid ühed vähestest eluslooduse rühmadest, mis said kasu permi ja triiase vahel toimunud massilisest väljasuremisest 250 miljonit aastat tagasi, mille tulemusena surid välja pooled maismaataimede liigid ja 70% maismaaselgroogsete liikidest.
Sevani ahelik

Sevani ahelik (armeenia Սեվանի լեռնաշղթա (Sevani lernašghtha)) ehk Şahdaği ahelik (aserbaidžaani Şahdağ silsiləsi) on mäestik Aasias. Ta on osa Väike-Kaukasusest.
Kulgeb Sevani järve kirdekaldal loode-kagu sihis.
Kõrgus kuni 3367 meetrit (Böyök Hinaldağ). Pikkus ligikaudu 70 km.
Ahelik on pea kogu pikkuses piiriks Armeenia ja Aserbaidžaani vahel.
Lossi tänav (Kuressaare)

Lossi tänav on tänav Kuressaares, mis algab praegusest linnasüdamest raekoja kõrvalt ja suundub Kuressaare piiskopilinnuse väravani.
Tänav kulgeb mitte päris sirgelt lõunaedelasse ja on 400 m pikk. See ristub algusest lõpu suunas minnes paremalt Lasteaia tänavaga, vasakult Raua tänavaga, paremalt A. Lutsu tänavaga ja vasakult August Kitzbergi tänavaga, olles nende kõigi suhtes peatee. Allee tänava alguse juures pöörab tänav paremale ja siseneb lossiparki. Tänav lõpeb kirderaveliinil ning otse ette jääb linnuse vallialune sissekäik.

Kujunemislugu

Linna esindustänavaks planeeritud Lossi tänav kujunes Rootsi ajal, ühendades linnust uue (praeguse) linnasüdamega. Tänav saigi nime oma algsest funktsioonist. 1784. aastal asus Kuressaarde elama Liivimaa viitskuberner Balthasar von Campenhausen, kelle siinoleku 14 aasta jooksul toimusid suured muutused nii maal kui linnas. Tänava äärde rajati 18. ja 19. sajandil hulgaliselt mõisnike kivist linnamaju. Kuressaarele ainuomase pärimuse järgi hakati neid maju kodadeks (das Haus) nimetama, mida tavapäraselt kasutati koos vastava mõisa nimetusega. Lossi tänavale jäävad Dellingshausenite, Haeska, Kargi, Lööne ja Meedla koda.
Meinhard Laurmaa

Meinhard Laurmaa (7. september 1905 – 16. aprill 2008) oli eesti ajakirjanik ja pikaealine.
Ta töötas  aastatel 1927–1940 ajalehes Postimees.
Meinhard Laurmaa suri 102-aastaselt.
Ta oli Eesti Üliõpilaste Seltsi liige.
Kokandus

Kokandus ehk kokakunst ehk kulinaaria on toidu valmistamisega seotud teadmistevaldkond ja tegevusharu. Kokanduse kohta kasutatakse mõnikord ka sõna "gastronoomia", mis tähendab eelkõige toiduainete ja toiduvalmistamise tundmist, kuid ka oskust valmistada peeni toite ja peente toitude harrastust. Elukutselist kokandusega tegelejat nimetatakse tavaliselt kokaks; gastronoomiks nimetatakse tavaliselt harrastajat. 
Kokandus hõlmab nii vajalikke teadmisi toiduainetest, toiduainete ettevalmistamise ja toiduvalmistamise meetoditest kui ka teadmisi hügieenist, toitumisteadusest ja -tavadest ning toiduvalmistamise käigus toidus toimuvatest keemilistest ja füüsikalistest protsessidest. Eri maade kokanduses kasutatakse väga erinevaid võtteid ja toiduaineid, ühe maa või rahva kokandustraditsiooni nimetatakse rahvusköögiks. Viimastel sajanditel on kujunenud välja ka rahvusköökideülesed kokandustraditsioonid nagu fusion ja molekulaargastronoomia.
Kokandust õpetatakse nii kutseharidusena kui ka harrastajatele mõeldud kokanduskursustel. Elukutseliselt kokandusega tegelejalt nõutakse enamikus riikides kvalifikatsioonitunnistust. Suurem osa elukutselistest kokkadest töötab toitlustus- ja majutusettevõtetes (nn HoReCa-sektor – hotels, restaurants, catering).
Eesti kutsekoolides on kokandus üks populaarsemaid erialasid, seda õpetatakse näiteks Tallinna Teeninduskoolis ja Tartu Kutsehariduskeskuses. Kokanduskursusi korraldab näiteks Tartu Rahvaülikool.

Toidu valmistamise meetodid

Aurutamine - Blanšeerimine - Deglasseerimine - Flambeerimine - Fondüü - Fermenteerimine - Frittimine - Gratineerimine - Grillimine - Hakkimine - Hapendamine - Hautamine - Keetmine - Kokkukeetmine - Konserveerimine - Koorimine - Kupatamine - Külmutamine - Küpsetamine - Maitsestamine - Marineerimine - Passeerimine - Paneerimine - Pinnakääritamine - Pošeerimine - Praadimine - Põhjakääritamine - Püreestamine - Raklett - Röstimine - Vahustamine - vokkimine

Toiduvalmistamise vahendid

Ahjupann
Elektripliit
Gaasipliit - Grillvarras 
Kapsaraud - Kastrul - Kirn - Konserviavaja - Krokkpott - Kulp - Köögikaalud - Köögikombain - Kööginoad - Küpsetuskott - Küpsetuspaber - Küpsetusplaat
Pann - Pott - Praeahi 
Salatikuivati - Samovar - Sausegur - Survekeedupott - Sõel
Tainarull
Vispel

Teed

Aromatiseeritud tee - Earl Grey - Gunpowder - Jasmiinitee - Lapsong Souchong - Mate - Oolong - Piparmünditee - Roheline tee - Sencha - Sinililletee -Tseiloni tee

Lauakatmine

Kauss - Samovar - Söögipulgad
Arnold Jürimäe

Arnold Jürimäe (kuni 1937 Arnold Jürjenson; 20. november 1919 Uue-Põltsamaa vald, Viljandimaa – 2. aprill 2004 Tartu) oli Eesti metsateadlane.
Ta lõpetas 1938. aastal Põltsamaa Ühisgümnaasiumi humanitaarharu ja astus 1939. aastal Tartu Ülikooli põllumajandusteaduskonda. Ta lõpetas 1945. aastal Tartu Riikliku Ülikooli metsanduse eriala.
Ta oli aastatel 1946–1949 Tartu Riikliku Ülikooli põllumajandusteaduskonna metsakasvatuse kateedri aspirant. Ta kaitses Eesti Põllumajanduse Akadeemias 1958. aastal väitekirja "Ельники Эстонской ССР и мероприятия по улучшению их санитарного состояния" (Eesti NSV kuusepuistud ja abinõud nende sanitaarse seisukorra parandamiseks) ning sai põllumajanduskandidaadi kraadi.
Ta oli aastatel 1945–1946 Tartu Riikliku Ülikooli põllumajandusteaduskonnas metsakasvatuse kateedri vanemlaborant, aastatel 1949–1950 metsatakseerimise kateedri vanemtehnik ning aastatel 1950–1951 metsakultuuride kateedri assistent ja vanemõpetaja.
Ta töötas aastatel 1953–1957 Eesti Põllumajandusprojektis tehniku ja insenerina.
Ta oli aastatel 1951–1953 Eesti Põllumajanduse Akadeemia metsakultuuride kateedri assistent ja vanemõpetaja, aastatel 1957–1958 maaparanduskateedri assistent, aastatel 1958–1963 vanemõpetaja ning aastatel 1963–1965 dotsendi kohusetäitja ja alates 1965. aastast dotsent.

Isiklikku

Tema poeg oli spordipedagoog Toivo Jürimäe ja teine poeg on sporditeadlane ja -pedagoog ning Tartu Ülikooli professor Jaak Jürimäe.
Lüganuse Ristija Johannese kogudus

EELK Lüganuse Ristija Johannese kogudus on luterlik kogudus Lüganusel.
Kogudus kuulub Viru praostkonda. 
Koguduse hooldajaõpetaja on Avo Kiir, koguduse diakon on Tõnis Tamm. Organist on Inge Kasesalk. Juhatuse esimees on Risto Lindeberg.
Jumalateenistused on igal pühapäeval algusega kell 11.00 Lüganuse kirikus, lisaks on kuu 1. ja 3. pühapäeval algusega kell 09.30 teenistus Kiviõlis.
Kygo

Lapsepõlv ja noorus

Gørvell-Dahll sündis 11. septembril 1991 Singapuris hambaarsti Kjersti Gjerde ja merendussektoris töötava Lars Gørvell-Dahlli pojana. Tal on vanem kasuvend Mads, kaks vanemat õde Johanne ja Jenny ning noorem poolvend Sondre. Lapsepõlves elas ja reisis ta perega Brasiilias, Jaapanis, Kenyas ja Egiptuses.
Gørvell-Dahll alustas klaveriõpinguid kuueaastaselt. Need lõpetas ta 15- või 16-aastaselt, mil alustas oma meloodiate ja laulude komponeerimist. Seda tegi ta mõned aastad, kuni avastas 2009/2010. aastal Avicii, kelle meloodiad inspireerisid teda elektroonilise muusika produtseerimist alustama. Muusika produtseerimist alustas ta Logic Studio ning MIDI-klaviatuuriga, tehes seda YouTube'ist õppevideoid vaadates. Olles oma õpingutega ärinduses ja rahanduses Edinburghi ülikoolis Heriot-Watt University poole peal otsustas Gørvell-Dahll täiskohaga muusikale keskenduda.

Isiklikku

Gørvell-Dahll on suhtes Maren Platouga. Tema lemmikjalgpalliklubi on Manchester United.

"Stargazing"

Kygo EP "Stargazing" ilmus 22. septembril 2017 plaadifirmades Sony Music ja Ultra Music.
Crooki maakond

Ajalugu

Crooki maakond moodustati 24. oktoobril 1882. aastal Wasco maakonna osast.
Ukraina majandus

Põhinäitajad

Ukraina on 2018. aasta seisuga Euroopa vaeseim riik. Rahvusvahelise Valuutafondi andmetel ületas Moldova 2018. aastal Ukrainat SKP per capita poolest, mis oli 2963 USA dollarit (8% väiksem kui Moldoval). Anders Åslundi hinnangul ei kajastu pool majanduses toimuvast ametlikus statistikas. Samas on riigi majanduskasv 2016. aastast olnud 3% aastas.

Ärikeskkond

2014. aastal oli Ukraina Doing Businessi indeksis 112. kohal, kuid 2018. aastaks suutis riik tõusta samas indeksis 76. kohale. 2019. aastal asus riik World Justice Projecti õigusriigi indeksis 77. kohal.
Baruch Spinoza

Baruch või Benedict de Spinoza (24. november 1632 Amsterdam – 21. veebruar 1677 Haag) oli juudi päritolu Hollandi filosoof. 
Spinoza tööde suuremahulisus ja tähtsus sai märgatavaks alles pärast tema surma. Tänapäeval peetakse teda üheks suurimaks ratsionalistlikuks filosoofiks 17. sajandil, kes pani aluse 18. sajandi valgustusajastule ning tänapäevasele piiblikriitikale. Oma peateoses "Eetika" astus ta vastu Descartes'i keha ja vaimu dualismile. Spinozat peetakse Lääne filosoofia üheks tähtsaimaks filosoofiks. Georg Wilhelm Friedrich Hegel ütles, et kõik kaasaegsed filosoofid on "kas spinozistid või üldse mitte filosoofid."
Tema poliitilistest teostest tuntuimad on "Tractatus Theologico-Politicus" (1670) ja "Tractatus Politicus" (kirjutatud 1675, ilmunud postuumselt 1677).
Spinoza elas rahulikku elu prilliklaaside tegijana ning keeldus kõrgetest kohtadest ja ametitest, mida talle pakuti, nagu näiteks prestiižsed õpetajakohad. Perekonnalt saadud päranduse andis ta oma õele. Spinoza suri 1677. aasta veebruaris kopsuhaigusse, mille oli põhjustanud klaasitolm, mida ta oma tööd tehes sisse hingas.
Piero della Francesca

Piero della Francesca (u 1412 – 12. oktoober 1492) oli itaalia maalikunstnik.
Piero oli oma eluajal kuulus kunstnik ja temalt tellis maale enamik Itaalia kunstimetseene, kaasa arvatud paavst. Suurem osa tema teostest telliti kodulinnas Sansepolcros. Halveneva nägemise tõttu loobus ta 1470. aastal maalimisest.
Piero lihtsate vormide ja geomeetrilise kompositsiooni kasutamine mõjutas ka 20. sajandi kunstimaitset.
Aravuse mõis

Aravuse mõis (saksa keeles Arrawus) oli poolmõis Viru-Jaagupi kihelkonnas Virumaal. Nüüdisajal jääb mõis Lääne-Viru maakonda Vinni valda.
Loomarakk

Loomarakk on eukarüootne loomariiki kuuluva organismi rakk. Loomarakkudel on rida ühiseid omadusi, mille osas nad erinevad taimerakkudest või seenerakkudest.
Loomarakul on fagotsütoosi võime, s.t. võime tuua rakumembraanile sattunud ainete osakesi raku sisemuse kasutamiseks.
Loomarakk ei sisalda plastiide (kloroplast, kromoplast, leukoplast), rakukesta ja tsentraalvakuooli (vakuoolid pole üldiselt üldse omased loomarakule).